Korres

Korres Arabako ekialdeko herri bat da, Mendialdea eskualdekoa, Arraia-Maeztu udalerrikoa. Itsas mailatik 709 metro gorago dago. 2007ko erroldan, 25 biztanle zituen.

Korres Izkiko natura parkearen barruan dago, eta herria ohiko abiapuntua da Soila (993 m) eta Muela (1.055 m) mendietara igotzeko.

Historia 
Gaztela eta Nafarroako Erresumaren arteko mugan zegoenez, Portiellako gaztelua edo Mairuena eraiki zuten, Erdi Aroko guduen lekuko.

Borroka haiek amaiturik, 1204an Gaztelako Alfontso X.a Jakituna erregeak herriari foruak eman zizkion. Ondorengo mendeetan, Korresen jabetza Gaonatarrena izan zen lehenik, Lazkanotarrena ondoren, eta Valmedianoko Markesarena azkenik. XVII. mendean bertoko zenbait emakume sorgin salatu zuten.

1960ko hamarkadan utzi zion udalerri independentea izateari.

Demografia

Garraioa 
Eskualdeko Garraioa sareak linea bat ditu herrian:

Ekonomia 
Jarduera tradizionalak abeltzaintza eta ikazkintza izan dira, baina XX. mendearen hasieran San Ildefonsoko meategian asfalto ustiatzeari ekin zioten, eta argindarra sortzeko presa bat ere eraiki zuten herrian.

Ondasun nabarmenak 
 Herrigunea, Erdi Aroko kaleez eta herribilduaren aztarnez hornitua.
 San Eztebe eliza, XVI. mendean eraikia eta XVIII. mendean berriztatua.
 Harkaitzeko Ama Birjinaren baseliza, jatorriz erromanikoa. Herriko hegoaldeko sarreran dago.

Erreferentziak

Ikus, gainera 

 Aletxa
 Apilaiz
 Araba
 Arabako Mendialdeko kuadrilla
 Areatza
 Arraia-Maeztu
 Atauri
 Azazeta
 Birgarabarren
 Birgaragoien
 Elortza
 Erroeta
 Erroitegi
 Ibisate
 Laminoria
 Maeztu
 Musitu
 Sabando
 Zekuiano

Kanpo estekak 
 Korres, Arraia-Maeztuko Udalaren webgunean.

Arraia-Maeztuko herriak
Arabako herriak
Arabako lehengo udalerriak